A lengyel nagykövetség bukaresti, Aleea Alexandru 23. szám alatti épületét 1912-ben építette egy gabonakereskedő, akitől 1929-ben vásárolta meg a Jan Szembek (korábbi budapesti követ) a lengyel állam számára. Az épülethez az 1930-as években toldottak egy hátsó melléképületet. Az 1977-es romániai földrengésben a nagykövetség épülete súlyosan megsérült. 1978-80 között gyakorlatilag az alapoktól teljesen újjáépítették olyan vasbeton szerkezettel, amely ellenáll a szeizmikus sokkoknak. 1993-95 és 2005-6 között a házat teljesen felújították.